14.9.2022
SK
Úradný vestník Európskej únie
L 237/11
PRÍLOHA
Opis tovaru
Zatriedenie (číselný znak KN)
Odôvodnenie
(1)
(2)
(3)
Výrobok (tzv. pikniková deka), s rozmermi približne 200 cm × 150 cm, zhotovený z dvoch vrstiev pletených textílií (zo syntetických vlákien), pričom jedna z nich je na jednej strane laminovaná plastovou fóliou.
Obe vrstvy textílií sú spojené olemovaním výrobku pozdĺž všetkých štyroch strán úzkym tkaným textilným pásom.
Laminovaná vrstva chráni pred vlhkosťou a nečistotou zo zeme, ale nie je vodotesná.
6306 90 00
Zatriedenie je určené všeobecnými pravidlami 1 až 6 na interpretáciu kombinovanej nomenklatúry, poznámkami 7 d) a f) k XI. triede a poznámkou 2 a) k 59. kapitole kombinovanej nomenklatúry a znením číselných znakov KN 6306 a 6306 90 00.
Keď sa výrobok zvinie, môže sa zaistiť pomocou pripevnenej príklopky z pletenej textílie so zapínaním na suchý zips (velcro) a môže sa nosiť za držadlo (textilný pás) pripevnené k príklopke.
(Pozri obrázok) (*)
Vzhľadom na materiály výrobku (pletené textílie zo syntetických vlákien položky 6006 a pletené textílie laminované plastmi položky 5903) je výrobok textilným výrobkom XI. triedy.
Zatriedenie do položky 6301 ako prikrývka je vylúčené, pretože výrobok nemá typické objektívne charakteristické vlastnosti prikrývky, ako je vhodnosť na ovinutie okolo tela alebo zakrytie tela osoby na jej zahriatie.
Výrobok iba chráni osobu, ktorá na ňom sedí, pred vlhkosťou a nečistotou zo zeme.
Zatriedenie do položky 6304 ako ostatné interiérové textílie je vylúčené, pretože výrobok nie je určený na použitie v interiéri, ale na použitie na zemi v exteriéri.
Pozri vysvetlivky k harmonizovanému systému k položke 6304, prvý odsek.
Podľa objektívnych charakteristických vlastností (ľahká hmotnosť, laminovanie na ochranu, rýchle rozloženie a skladanie a jednoduchá preprava) je výrobok určený na vonkajšie použitie, aby sa dal zobrať napríklad na kempovanie, pláž atď., a dočasne tam používať (pozri aj vysvetlivky ku kombinovanej nomenklatúre k podpoložke 6306 90 00).
Výrobok sa preto má zatriediť pod číselný znak KN 6306 90 00 ako ostatné kempingové výrobky.
(*) Obrázok má len informačný charakter.